# La contadora de películas

La contadora de películas és una pel·lícula de comèdia dramàtica de 2023 dirigida per Lone Scherfig a partir d'un guió de Walter Salles, Rafa Russo i Isabel Coixet basada en la novel·la d'Hernán Rivera Letelier protagonitzada per Bérénice Bejo, Antonio de la Torre, Daniel Brühl, Sara Becker i Alondra Valenzuela. És una coproducció internacional xilena-espanyola-francesa.

## Argument

Ambientada en un poble miner al desert d'Atacama en la dècada de 1960, amb el teló de fons del canvi polític a Xile i la decadència de les comunitats mineres de salnitre al país, després d'un accident del seu pare, la família no pot pagar-se l'entrada per a tots al cinema. La trama segueix la difícil situació de la filla María Margarita, una jove que posseeix el do de contar pel·lícules en forma entretinguda. D'aquesta manera es converteix així en el "narrador de cinema" oficial de la família. No obstant això aviat es convertirà en la comptadora d'històries del poble, on la major part dels seus habitants no poden pagar-se una entrada de cinema.

## Repartiment

* Bérénice Bejo com María Magnolia
* Daniel Brühl com Nansen
* Sara Becker com María Margarita
* Antonio de la Torre cm Medardo
* Alondra Valenzuela com María Margarita
* Mario Horton
* Pablo Schwarz

## Producció

Walter Salles va ser l'impulsor del projecte, amb una implicació de més de 10 anys. La pel·lícula és una coproducció hispano-francesa-xilena d'A Contra Corriente Films (Adolfo Blanco i Manuel Monzón), Selenium Films (Vincent Juillerat), Altiro Films (Andrés Mardones) i Contadora Films AIE, amb la participació d'RTVE, TVC, i Euskaltel-Telecable i el suport d'ICAA, ICEC i Crea-SGR.

## Estrena

La pel·lícula estava programada per fer una presentació especial al 48è Festival Internacional de Cinema de Toronto el 15 de setembre de 2023, i va obrir la 68a Setmana Internacional de Cinema de Valladolid el 21 d’octubre de 2023. Distribuïda per A Contracorriente Films, fou estrenada a les sales de cinema espanyoles el 27 d’octubre de 2023.

## Recepció

Segons el lloc web de l'agregació de ressenyes Rotten Tomatoes, La contadora de películas té una puntuació d'aprovació del 90% basada en 10 ressenyes dels crítics, amb una puntuació mitjana de 6,7/10.
Steve Pond de The Wrap va escriure que "en els seus moments més feliços", la pel·lícula "és gloriosa i sí, una mica cursi; en els seus més foscos, encara és encantadora i trista".
Pete Hammond de Deadline Hollywood va considerar que la pel·lícula era "una visita obligada" per als amants del cinema de tot arreu.
Maggie Lovitt de Collider va donar a la pel·lícula una qualificació B+, considerant que era "una carta d'amor a la comunitat que creix a partir de les llavors de la narració".

## Reconeixements

| Any | Premi | Categoria | Nominat | Resultat |
| 2024 | Premis Gaudí de 2024 | Millor actor secundari | Daniel Brühl | Pendent |
| 2024 | Premis Gaudí de 2024 | Millor muntatge | Bernat Aragonés | Pendent |
| 2024 | Premis Gaudí de 2024 | Millor disseny de producció | Elisa Sirvent, Patricio Pereira | Pendent |
| 2024 | Premis Gaudí de 2024 | Millor vestuari | Mercè Paloma | Pendent |
| 2024 | Premis Gaudí de 2024 | Millor maquillatge i pentinat | Patricia Reyes, Jesús Martos | Pendent |
| 2024 | Premis Gaudí de 2024 | Millors efectes visuals | Bernat Aragonés | Pendent |
| 2024 | Medalles del Cercle d'Escriptors Cinematogràfics de 2023 | Millor actriu revelació | Sara Becker | Pendent |
| 2024 | XXXVIII Premis Goya | Millor actriu revelació | Sara Becker | Pendent |
| 2024 | XXXVIII Premis Goya | Millor direcció artística | Carlos Conti | Pendent |
| 2024 | XXXVIII Premis Goya | Millor disseny de vestuari | Mercè Paloma | Pendent |

## Referències

* ↑ Filmaffinity. «La contadora de películas». [Consulta: 27 novembre 2023].
* 1 2 Yossman, K.J. «Daniel Brühl Boards Lone Scherfig's 'The Movie Teller' (EXCLUSIVE)», 17-01-2022.
* 1 2 3 Valdivia, Gonzalo. «La Contadora de Películas llega a la pantalla grande», 15-08-2023.
* 1 2 3 Tabbara, Mona. «Embankment unveils first look at Lone Scherfig's 'The Movie Teller' (exclusive)», 10-05-2022.
* 1 2 «'La contadora de películas', de la danesa Lone Scherfig, inaugurará la 68 Seminci de Valladolid», 02-08-2023.
* 1 2 «'La contadora de películas' abrirá la 68 edición de la Seminci el 21 de octubre», 02-08-2023.
* ↑ «TIFF Red Carpets and special screenings Friday September 15». [Consulta: 17 setembre 2023].
* ↑ Niño, Victoria M. «Un homenaje a las salas de cine desde Atacama». Grupo Vocento, 21-10-2023.
* ↑ «“La contadora de películas” adelanta su fecha de estreno al 27 de octubre», 12-10-2023.
* ↑ «The Movie Teller» (en anglès). [Consulta: 3 novembre 2023].
* ↑ Pond, Steve. «‘The Movie Teller’ Review: Lone Scherfig Delivers a Lovely Ode to the Power of Cinema», 17-09-2023.
* ↑ Hammond, Pete. «‘The Movie Teller’ Review: Bérénice Bejo, Daniel Brühl In An Enchanting Chilean Cross Between ‘The Last Picture Show’ And ‘Cinema Paradiso’ – Toronto Film Festival», 15-09-2023.
* ↑ Lovitt, Maggie. «'The Movie Teller' Review: Lone Scherfig’s Adaptation Mines the Art in Heartbreak | TIFF 2023», 15-09-2023.
* ↑ Martín Amorós, Ismael. «"Creatura" i "Saben aquell", màximes favorites als Premis Gaudí: totes les nominacions», 12-12-2023.
* ↑ «Candidaturas de los Premios del Círculo de Escritores Cinematográficos, Medallas CEC», 28-12-2023.
* ↑ «Premios Goya 2024: '20.000 especies de abejas' arrasa en nominaciones por delante de Bayona y Erice», 30-11-2023.